## HELYI VÁLASZTÁSI IRODA VEZETŐJE

## ELŐTERJESZTÉS

(a Képviselő-testület 2019. augusztus 15-ei rendkívüli ülésére)

**TÁRGY:** **HELYI VÁLASZTÁSI BIZOTTSÁG TAGJAINAK ÉS PÓTJAINAK MEGVÁLASZTÁSA**

# A köztársasági elnök 2019. október 13. napjára, vasárnapra tűzte ki a helyi önkormányzati képviselők és polgármesterek választását.

A választási eljárásról szóló 2013. évi XXXVI. törvény (továbbiakban: Ve.) 14. § (1) bekezdése szerint a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 14.§ (2) bekezdésének d) pontja értelmében választási bizottságként említi helyi választási bizottságot.

A Ve. 23. §-a alapján a helyi választási bizottság három - az egy szavazókörrel rendelkező településen öt - tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon választja meg; személyükre a helyi választási iroda vezetője tesz indítványt.

A nemzetiségi önkormányzati képviselők 2019. október 13. napjára kitűzött választása eljárási határidőinek és határnapjainak megállapításáról szóló 21/2019. (VII. 31.) IM rendelet 3. §-a értelmében a helyi választási bizottság három - az egy szavazókörrel rendelkező településen öt - tagját és legalább két póttagot a települési önkormányzat képviselő-testülete legkésőbb 2019. szeptember 1-jén 16.00 óráig választja meg.

A helyi választási bizottságnak (továbbiakban: HVB) tagja csak a településen lakcímmel rendelkező, a központi névjegyzékben szereplő és a Ve. 18.§-a szerinti összeférhetetlenség hatálya nem álló választópolgár lehet.

A Ve. 18. § (1) bekezdése szerint a választási bizottságnak nem lehet tagja:

*a)* a köztársasági elnök,

*b)* a háznagy,

*c)* képviselő,

*d)* alpolgármester,

*e)* jegyző,

*f)* másik választási bizottság tagja, választási iroda tagja,

*g)*a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint

*h)* jelölt.

A Ve. 18. (2) bekezdés alapján nem lehet a választási bizottság választott tagja az (1) bekezdésben foglaltakon túl

*a)* párt tagja,

*b)* a választókerületben jelöltet állító jelölő szervezet tagja,

*c)* a választókerületben induló jelölt hozzátartozója,

*d)* a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, állami szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

A fentiek alapján az alábbiak szerint teszek javaslatot a HVB tagjaira és póttagjaira:

Tag: Hunyadi János Istvánné 6222 Csengőd, Rákóczi Ferenc utca 8.

Tag: Nemes Ibolya 6222 Csengőd, Kossuth Lajos utca 3.

Tag: Papp Zsoltné 6222 Csengőd, Dankó Pista utca 50.

Póttag: Gál Lászlóné 6222 Csengőd, Szent Imre utca 12.

Póttag: Finta Kitti 6222 Csengőd, Hősök utca 18.

A határozat-javaslatban HVB tagokkal és póttagokkal szemben összeférhetetlenségi okok nem állnak fenn, így a HVB tagjává választhatóak.

Kérem, hogy az előterjesztésben foglaltakat a képviselő-testület vitassa meg, és a határozat-javaslat foglaltakat fogadja el.

**C s e n g ő d, 2019. augusztus 12.**

**dr. Boldoczki Krisztina sk.**

 HVI vezető

### HATÁROZAT-JAVASLAT

Csengőd Község Önkormányzatának Képviselő-testülete a választási eljárásról szóló 2013. évi XXXVI. törvény 23. §-ában biztosított jogkörében eljárva a helyi választási bizottság

tagjává:

 Hunyadi János Istvánnét 6222 Csengőd, Rákóczi Ferenc utca 8.

Nemes Ibolyát 6222 Csengőd, Kossuth Lajos utca 3.

Papp Zsoltnét 6222 Csengőd, Dankó Pista utca 50.

póttagjává

Gál Lászlónét 6222 Csengőd, Szent Imre utca 12.

Finta Kittit 6222 Csengőd, Hősök utca 18.

választja.

**Felelős:**  jegyző

**Határidő:** 2019. szeptember 1.

**Értesül:** Tagok, póttagok, HVI